O‘ZBEKISTON RESPUBLIKASI VAZIRLAR MAHKAMASINING 1994-YIL 26-MARTDAGI 164-SON QARORIGA O‘ZGARTIRIShLAR KIRITISh TO‘G‘RISIDA

Buxgalteriya hisobotini taqdim etish jarayonini tartibga solish va takomillashtirish maqsadida Vazirlar Mahkamasi qaror qiladi:
 1. O‘zbekiston Respublikasi Vazirlar Mahkamasining 1994-yil 26-martdagi 164-son qarori bilan tasdiqlangan O‘zbekiston Respublikasida buxgalteriya hisobi va hisoboti to‘g‘risidagi nizomga quyidagi o‘zgartirishlar kiritilsin:
 41-bandning birinchi xatboshidagi “100000 so‘mdan” so‘zlari “eng kam oylik ish haqining o‘n besh baravaridan so‘zlari bilan almashtirilsin;
 47-bandning “b” kichik bandidagi “100000 so‘m” so‘zlari “eng kam oylik ish haqining o‘n besh baravari miqdori” so‘zlari bilan almashtirilsin;
 76-band quyidagi tahrirda bayon qilinsin:
 “Korxona (chet el investitsiyalari ishtirokidagi korxonalardan tashqari) yillik buxgalteriya hisobotini hisobot yilidan keyingi yilning 15-fevralidan kechikmay, yil choragi hisobotini esa hisobot davri tugagandan so‘ng 25 kundan kechiktirmay taqdim etadi”.
 2. Mazkur qaror 1996-yil 1-yanvardan boshlab amalga kiritilsin.